Half Alive (yhtye)

Half Alive (tyylitelty half•alive tai h•a) on yhdysvaltalainen yhtye Long Beachistä, Kaliforniasta. Bändi perustettiin vuonna 2016 ja siihen kuuluvat laulaja Josh Taylor, rumpali Brett Kramer ja basisti J. Tyler Johnson. Trio tunnetaan parhaiten singlestään "Still Feel" ja sen koreografoidusta musiikkivideosta. Heidän ensimmäinen EP:nsä "3" julkaistiin vuonna 2017, ja heidän debyyttistudioalbuminsa "Now, Not Yet" julkaistiin 9. elokuuta 2019.
Historia.
2016–2017: Perustaminen ja debyytti-EP.
Josh Taylor lauloi aiemmin "The Moderates" -yhtyeessä, joka oli myös kotoisin Long Beachistä, Kaliforniasta. Bändi julkaisi debyytti-EP:n "Color" vuonna 2013. Marraskuussa 2015 Taylor ilmoitti aloittaneensa useita kuukausia aiemmin seitsemän kuukauden laulunkirjoitusohjelman, jonka aikana hän toivoi kirjoittavansa 50 kappaletta. Projekti päättyi lopulta 30. joulukuuta. Brett Kramer, jonka Taylor tunsi heidän käydessä samassa vakaumuksettomassa kirkossa, liittyi hänen projektiinsa. Duo päätti perustaa bändin vuonna 2016 samalla kun "katsoivat kappaleiden kehittymistä työskennellessään yhdessä". 
Vuonna 2017 ilmoitettiin, että The Moderates oli hajaantunut 10. huhtikuuta muiden sitoumusten vuoksi, mutta Taylorin uusi bändi "Half Alive" julkaisisi EP:n sekä uuden musiikkivideon. Bändin ensimmäinen single "The Fall" julkaistiin 24. huhtikuuta 2017 musiikkivideonsa ohella. Heidän debyytti-EP "3" julkaistiin samana päivänä. Se äänitettiin James Kraussen avulla helikopterihallissa Mojaven autiomaassa, joka oli muutettu äänitysstudioksi. "The Fall":n kulissien takana oleva video ladattiin yhtyeen YouTube-kanavalle heinäkuussa. "Aawake at Night", toinen single EP:ltä, julkaistiin 6. marraskuuta. EP:n kolme kappaletta keräsivät yhteensä 4 miljoonaa suoratoistoa Spotifyssa heinäkuussa 2018, ja marraskuuhun 2021 mennessä soittoja oli kertynyt jo yli 95 miljoonaa. Pian EP:n julkaisun jälkeen duo lisäsi bändiinsä uuden jäsenen, basisti J. Tyler Johnsonin, jonka Kramer tapasi esiintyessään yliopiston musiikkifestivaaleilla. He myös osallistuvat ja voittivat yhdessä jazzkilpailun yliopistoaikana. Johnson taas tutustui Tayloriin Kramerin veljen kautta. Näin vältyttiin käyttämästä tietokoneella luotuja ääniä kappaleissa ja live-esityksissä. 
2018–2020: Menestyksekäs "Still Feel", merkittävä levy-yhtiö ja "Now, Not Yet".
3. elokuuta 2018 yhtye julkaisi singlen nimeltä "Still Feel", jota seurasi Popsicle LA:ssa kuvattu musiikkivideo. Video herätti laajasti huomiota sen erikoisella koreografialla ja kuvaustyylillä, joista vastasivat yhtyeen laulaja Josh Taylor ja koreografiduo Jordan Johnson ja Aidan Carberryn (JA Collective). Musiikkivideo sai myös myönteisiä arvioita eri julkaisuissa, kuten Alternative Press- ja Rock Sound- lehdissä. Kuvaustyyliä kommentoitiin "ensiluokkaiseksi" ja yhtyettä "monilahjakkaaksi". Yhdysvaltalainen radioverkko NPR esitti kappaleen "All Songs Considered" -soittolistalla ja ylisti kappaleen musiikkivideota ja Australialainen radiokanava Triple J sijoitti kappaleen "Best New Music" -listalleen samanlaisten ylistysten saattamana. Kappaleen saaman huomion ansiosta bändi allekirjoitti levytyssopimuksen pian kappaleen julkaisun jälkeen RCA Recordsin kanssa. Myöhemmin yhtye veti ensimmäisen live-keikkansa lokakuussa 2018 Moroccan Loungessa Los Angelesissa. He aloittivat ensimmäisen kiertueensa tammi-helmikuussa 2019, ja kiersivät Yhdysvalloissa, Kanadassa ja Britanniassa. Pian "Still Feel" -kappaleen julkaisun jälkeen yhtye paljasti nauhoittavansa kahta uutta kappaletta, jotka he olivat aiemmin esittäneet vain livenä, mutta kieltäytyivät paljastamasta, milloin ne julkaistaisiin.
18. tammikuuta 2019 yhtye julkaisi singlen "Arrow", musiikkivideo sai ensi-iltansa myöhemmin samana päivänä. Yhdysvaltalainen aikakausilehti "Time" nimesi sen yhdeksi viikon parhaista kappaleista ja kirjoitti kappaleen olevan "Täynnä pieniä yllätyksiä, kuten pieniä rumputaukoja ja joraavia syntikkaosiota hajottaen kappaleen odottamattomaksi sävellykseksi, joka sykkii raikasta energiaa." Singlen julkaisun jälkeen yhtye ilmoitti Rock Soundille työskentelevänsä "suuremman työn parissa, mutta pitävän sen hienovaraisena ja salaperäisenä". Seuraavassa kuussa yhtyeen kappale "Still Feel" nousi Hot Rock Songs and Alternative Songs -listoille Yhdysvalloissa ja nousi lopulta sijalle 26 ensimmäisellä ja sijalla 21 jälkimmäisellä listalla. 14. maaliskuuta yhtye teki myöhäisillan televisiodebyyttinsä, kun he soittivat kappaleen Jimmy Kimmel Live!-ohjelmassa. "Billboard-"musiikkilehti otti esityksen hyvin vastaan ja kutsui sitä "näppärästi orkestroiduksi" ja "Rolling Stone", piti esitystä "taitavasti koreografoituna". Yhtye ilmoitti maailmankiertueestaan, joka järjestettiin kesäkuusta marraskuuhun 2019 Australiassa, Pohjois-Amerikassa ja Euroopassa. 
25. huhtikuuta trio ilmoitti sosiaalisessa mediassa julkaisevansa kaiken siihen asti julkaisemansa tuotantonsa vinyylinä nimeltä "*7", joka sisältäisi myös johdantokappaleen ja julkaisemattoman kappaleen nimeltään "Runaway". 13. kesäkuuta yhtye julkaisi kappaleen "Runaway" singlenä suuresti koreografoidun musiikkivideon ohella, samalla ilmoittavansa että heidän debyyttistudioalbuminsa, "Now, Not Yet", julkaistaisiin 9. elokuuta. He esittivät kappaleen livenä Vevon DSCVR-sarjassa "Arrown" rinnalla ja sisällyttivät esityksiin myös erilaisia tanssipätkiä musiikkivideoistaan. Albumin neljäs single, "Pure Gold", jonka tuotti Ariel Rechtshaid, julkaistiin 19. heinäkuuta yhdessä "värillisen ja riemukkaan" visuaalin kanssa. Viides single nimeltä "OK OK?" sai ensi-iltansa 31. heinäkuuta klo 10.00 PST Zane Lowen Beats 1 -show’ssa tuon päivän "maailmanennätyksenä". Kappaleen musiikkivideo julkaistiin myös samana päivänä. 
Bändi julkaisi 1. toukokuuta 2020 EP:n nimeltä "In Florescence", joka sisältää orkestroidut versiot neljästä "Now, Not Yet" -albumin kappaleesta. EP:n kanssa julkaistiin myös dokumentti nimeltä "Now, Not Yet: in Florescence". Se jaettiin Youtubeen 4. toukokuuta. 
2021 – nykyhetki: Give Me Your Shoulders.
Bändi ilmoitti 10.3.2021 esiintyvänsä Life Is Beautiful Music &amp; Art -festivaaleilla saman vuoden syyskuussa. 24. maaliskuuta he ilmoittivat julkaisevansa uuden singlen nimeltä "What's Wrong", joka julkaistiin seuraavalla viikolla 31. maaliskuuta musiikkivideon kanssa. He vahvistivat lisäksi, että se toimisi ensimmäisenä singlenä heidän tulevalta toiselta albumiltaan. "What's Wrong" oli yhteistyö tuotantoduo Oji Voltan kanssa. Toinen single, "Time 2", julkaistiin 26. toukokuuta. 
Kesäkuun 26. päivä ilmoitettiin yhtyeen liittyvän Twenty One Pilotsin Takeover Tourille avausesiintyjänä. Tämä merkkasi bändin ensimmäistä live-esiintymistä sitten "Now, Not Yet -kiertueen" päättymistä marraskuussa 2019. Bändi julkaisi kolmannen singlen, "Summerland" 23. heinäkuuta. "Summerlandin" musiikkivideon pääosassa nähdään näyttelijä Fivel Stewart. Neljäs single, "Make of It", julkaistiin 16. syyskuuta.
Marraskuun 17. päivänä yhtye julkisti Pohjois-Amerikan "Give Me Your Shoulders Tour"-kiertueen, joka alkaisi helmikuussa 2022. Yhtye lupasi lisää yllätyksiä viikon edetessä. Tämä lupaus pidettiin, kun kappale "Hot Tea" julkaistiin 18. marraskuuta ja siihen liittyvä musiikkivideo seuraavana päivänä. Toisin kuin heidän aiemmat kappaleensa, "Hot Tea" sisältää säröisiä ääniraitoja ja trap-musiikin inspiroimia hi-hatteja.
"Hot Tea":n mukana julkistettiin virallinen ilmoitus yhtyeen toisesta albumista "Give Me Your Shoulders". Albumi julkaistiin kaksiosaisena levynä, joista ensimmäinen - "Give Me Your Shoulders, Pt. 1" — julkaistiin 11. helmikuuta 2022 ennen yhtyeen kiertuetta Pohjois-Amerikassa, Britanniassa ja Euroopassa. 
Musiikkityyli ja vaikutteet.
Bändin musiikkityyliä on kuvattu indie-popiksi, popiksi, vaihtoehtorockiksi, dance-popiksi, elektroniseksi rockiksi ja elektropopiksi, joka sisältää myös elementtejä R&amp;B :stä, funkista ja soulista. Bändi on kertonut nauttivansa monien eri musiikkityylien kokeilemisesta sekä 1960 ja -70 lukujen sekä nykymusiikin eri soundien vaikutteista. He ovat maininneet vaikutteinaan mm. eri elokuvia ja psykologian tieteitä, erityisesti jungilaisia ja freudilaisia käsitteitä, joista bändin nimi juontaa juurensa. Sufjan Stevensin, Vulfpeckin, Christine and the Queensin, Kimbran, Emily Kingin, Chance the Rapperin, sekä Tyler, the Creator ja Twenty One Pilotsin musiikki on inspiroinut yhtyeen musiikkia. Yhtye sisällyttää kappaleisiinsa ahdistuksen ja uskonnon teemoja. Taylor kertoi "NBHAP":n haastattelussa yrittäen aina kappaleita kirjoittaessaan osua täydelliseen abstraktien ja samaistuttavien sanoitusten välimuotoon, jotta kuuntelijat voisivat tulkita niitä omalla tavallaan.